Sepedi: Dinaga tše ka bobedi di dirišana ka mafaoheng a mehutahuta, go akaretšwa ka dikgwebišanong le ka dipeeletšong, ka mahlaleng le theknolotši, mašole, temo, tikologo, enetši le maphelo.4 Ketelo ya Mošomo go la Nigeria.1 Kabinete e lebogiša Mopresidente Zuma ge e hlomphilwe ka sehlwaseeme le mmila wo o reetšwego yena ka Nigeria, ka nakong ya ketelo ya mošomo ka nepo ya go maatlafatša dikamano tša ekonomi ya setšhaba le ditirišano tše dingwe.2 Mmušiši wa Imo State Governor, Rochas Okorocha, o abetše Mopresidente Zuma Sefoka sa Bokgoni sa Imo, e lego sefoka sa maemo a godimodimo ka Pušong ye go bao ba dirilego phapano ka tlhabollong ya ditšhaba tša bona.5 Kopano ya bo 17 ya Lekgotla la Ditona tša Mokgatlo wa Ocean Rim (IORA)5.1 Afrika Borwa e netefaleditše Modulasetulo wa IORA ka kopanong ya bo 17 ye e bego e swerwe ka Durban go tloga ka la 14 go fihla ka la 18 Diphalane 20.2 Morero wa Afrika Borwa wa ge e tla be e le modulasetulo ke “Re Kopanya Batho ba Afrika, Ešia, Australasia le ba Dinagagare ka Tirišano ye e Maatlafaditšwego ya go tliša Khutšo, Seemo sa go hloka dikgaruru le Tlhabollo ya Go ya go ile”.3 Kabinete e bušeleditše boikgafo bja yona go bodulasetulo bjo go tšwetša pele tirišano ya ka seleteng ka makaleng a go swana le ekonomi ya mawatle maatlafatšo ya basadi ekonoming tšwetšopele ya dikgwebopotlana, dikgwebo tša magareng le dikgwebo tše nnyane maatlafatšo ya bafsa, le tirišano ka dithutong, ka mahlaleng le theknolotši.6 Kopano ya Ngwaga ka Ngwaga ya Sekhwama sa Ditšhelete sa Boditšhabatšhaba (IMF) le ya Panka ya Lefase.1 Kabinete e sedimošitšwe ke Tona ya Ditšhelete, Morena Malusi Gigaba, ka morago ga ge Afrika Borwa e kgathile tema ka go kopano ya ngwaga ka ngwaga ya IMF le ya Panka ya Lefase tša 2017, tšeo di swerwego go tloga ka la 13 go fihla ka la 15 Diphalane 20.2 Dikopano tše di file sebaka sa go sekaseka kgatelopele ya boditšhabatšhaba ka ga merero ya tlhabollo le go tsebiša ka ga masolo a Afrika Borwa a mabapi le tlhabollo ya ekonomi ya setšhaba, kgolo ye e akaretšago bohle, tlhomo ya mešomo le go fediša bohloki.3 Kabinete e tšwetše pele ya sedimošwa ka ga kopano yeo Tona Gigaba a e swerego le ditheo tše di ikemego tša kelo ya seemo sa go lefa dikoloto ka dinageng le babeeletši ka nepo ya go tiišetša leswa melaotshepetšo ya bjale ya Afrika Borwa le mokgwa wo o dirišwago go maitshwaro a makaone a ditšhelete.4 Kabinete e kgotsofaditšwe ke netefaletšoleswa ye e filwego babeeletši mabapi le maano a mmušo a go godiša ekonomi le boikgafo bja mmušo bja go rarolla merero ya pušo ka dikgwebong tša rena tša mmušo.5 Polelo ya Melaotshepetšo ka ga Ditekanyetšo tša Lebaka la Magareng e tla alwa ka Palamenteng, Motsekapa, ka la 25 Diphalane gomme yona e tla ahlaahla maano a tšhomišo ya tšhelete mo mengwageng ye e tlago ye meraro.7 Tlhabollo ya Mananeokgoiparara.1 Kabinete e retile thekgo ye kgolo ka go tlhabollo ya mananeokgoparara a mmušo fao e lego gore maporogo a mararo a abilwe semmušo ka Botlokwa ka Limpopo ke Mopresidente Zuma ka la 17 Diphalane 20.2 Setheo sa Ditsela sa Bosetšhaba sa Afrika Borwa se agile maporogo a Botlokwa, ao a nago le leporogo la difatanaga le maporogo a mabedi a basepelakamaoto tseleng ya lephefo ya N1 gareng ga Polokwane le Makhado.3 Kabinete e na le kholofelo ya gore protšeke ye e tla kaonafatša kudu maemo a maeto le polokego go badiriši ba ditsela ka moka ka mo lefelong le.8 Dikgwebopotlana le dikgwebo tša magareng (di-SME)8.1 Kabinete e reta Kgoro ya Tlhabollo ya Dikgwebopotlana ge e le monggae gotee le China wa Pontšho ya Boditšhabatšhaba ya ngwaga wo ya di-SME ya China, ka ge se se lokolla mmaraka wa ka China go dikgwebopotlana le go dikgwebo tša mohlakanelwa tša Afrika Borwa.

Siswati: LeTinhloko teMbuso letimbili tivule ngalokusemtsetfweni indzawo yemagugu i-OR Tambo National Heritage leseChelstone, eLusaka, ngekuhlonipha ligalelo lelafakwa ngu-OR Tambo lekulwela inkhululeko yemave aseNingizimu ne-Afrika.